Na osnovu člana 58. stav 8. Zakona o upravljanju otpadom („Službene novine Federacije BiH“, br.33/03,72/09 i 92/17), Federalni ministar okoliša i turizma, donosi:

**Pravilnik o upravljanju otpadnim uljima**

**I. OPŠE ODREDBE**

**Član 1.**

Podzakonskim aktom propisuju se:

* postupci, uslovi i ciljevi upravljanja otpadnim uljima,
* vrste otpadnih ulja koje se moraju sakupljati odvojeno,
* popis ulja i proizvoda od ulja za koje je obvezna registracija u Informacioni sistemu o otpadu,
* obaveze i način ispunjavanja navedenih obaveza od strane učesnika u sistemu upravljanja otpadnim uljima,
* načini obrade otpadnih ulja,
* obaveza vođenja evidencije i izvještavanja.

**Član 2.**

(1) Cilj ovog Pravilnika je uspostavljanje sistema skupljanja otpadnih ulja radi obrade otpadnih ulja i/ili upravljanja, zaštite okoliša i zdravlja ljudi.

(2) Odredbe ovog Pravilnika ne odnose se na upravljanje otpadnim uljima koja sadrže PCB-e i PCT-e iznad 30 mg/kg, emulzije i zauljeni tekući otpad koji sadrži i ostale onečišćujuće tvari i vodu.

**Član 3.**

Izrazi upotrebljeni u ovom pravilniku imaju slijedeće značenje:

1) otpadna ulja su sva mineralna ili sintetička ulja ili maziva, koja su neupotrebljiva za svrhu za koju su prvobitno bila namijenjena, kao što su hidraulička ulja, motorna, turbinska ulja ili druga maziva, brodska ulja, ulja ili tečnosti za izolaciju ili prenos toplote, ostala mineralna ili sintetička ulja, kao i uljni ostaci iz rezervoara, mješavine ulje-voda i emulzije, u skladu sa zakonom kojim se uređuje upravljanje otpadom (u daljem tekstu: Zakon);

2) proizvođač ulja ili maziva je pravno lice ili poduzetnik koji proizvodi mineralna ili sintetička ulja ili maziva i stavlja ih na tržište Federacije BiH;

3) uvoznik ulja ili maziva je pravno lice ili poduzetnik koji uvozi mineralna ili sintetička ulja ili maziva i stavlja ih na tržište Federacije BiH;

4) proizvođač otpadnih ulja je pravno lice ili poduzetnik čijom aktivnošću nastaju otpadna ulja;

5) vlasnik otpadnih ulja je fizičko ili pravno lice koje posjeduje otpadna ulja nastala njegovom sopstvenom aktivnošću, kao i pravno ili fizičko lice čijom djelatnošću stalno ili povremeno nastaju otpadna ulja;

6) razvrstavanje otpadnih ulja je postupak selektivnog prikupljanja i nemiješanja međusobno različitih vrsta otpadnih ulja, odnosno nemiješanja otpadnih ulja sa drugim tečnostima i zagađujućim materijama;

7) sakupljač otpadnih ulja je pravno lice ili poduzetnik koji ima dozvolu za sakupljanje izdatu od strane nadležnog organa i koji sakuplja, prema potrebi razvrstava i skladišti otpadna ulja;

8) lice koje vrši transport otpadnih ulja je pravno lice ili poduzetnik koji ima dozvolu za obavljanje navedene djelatnosti, u skladu sa Zakonom;

9) lice koje vrši skladištenje otpadnih ulja je pravno lice ili poduzetnik koji ima dozvolu za obavljanje navedene djelatnosti, u skladu sa Zakonom;

10) lice koje vrši tretman otpadnih ulja je pravno lice ili poduzetnik koji ima dozvolu za obavljanje navedene djelatnosti, u skladu sa Zakonom;

11) predtretman je postupak otklanjanja fizičkih nečistoća i vode uz primjenu najbolje od dostupnih tehnika;

12) ponovno korištenje obuhvata postupke kojima se dobijaju novi proizvodi procesima regeneracije i drugim procesima i/ili se omogućuje ponovna upotreba i/ili direktno sagorijevanje u postrojenjima za insineraciju ili za dobijanje toplotne energije (u daljem tekstu: tretman otpadnih ulja);

13) regeneracija otpadnih ulja je postupak dobijanja baznog ulja rafinacijom otpadnog ulja uz primarno odstranjivanje nečistoća, proizvoda oksidacije i aditiva iz otpadnog ulja;

14) sagorijevanje otpadnih ulja je korištenje otpadnih ulja kao gorivo u proizvodnji toplotne energije u postrojenjima pod posebno definiranim uslovima u skladu sa posebnim propisom;

15) odlaganje je svaki postupak ili metoda odlaganja otpada u skladu sa Zakonom, a koji je odgovarajući ili se može koristiti za odlaganje otpadaka i ostataka nakon tretmana otpadnih ulja;

16) prodavač je fizičko ili pravno lice koje prodaje mineralna ili sintetička ulja ili maziva krajnjem korisniku;

17) dokumentacija o kretanju opasnog otpada je dokumentacija koju popunjavaju svi subjekti koji učestvuju u upravljanju otpadnim uljima, u skladu sa posebnim propisom.

**II NAČIN I POSTUPAK UPRAVLJANJA OTPADNIM ULJIMA**

**Član 4.**

Upravljanje otpadnim uljima je skup mjera koje obuhvataju sakupljanje, razvrstavanje, transport, skladištenje i tretman otpadnih ulja ili odlaganje otpadaka, odnosno ostataka poslije tretmana.

Pravo obavljanja djelatnosti upravljanja otpadnim uljima stiče se na osnovu dozvole koja se dobija u skladu sa Zakonom.

**Član 5.**

Upravljanje otpadnim uljima sprovodi se na način i po postupku koji neće predstavljati rizik od zagađenja voda, tla ili zraka, a koji se može izbjeći, radi zaštite zdravlja ljudi i okoliša.

Vrste otpadnih ulja koja su različita po porijeklu i sastavu ne mogu se međusobno miješati.

Otpadna ulja se sakupljaju u spremnike koji su pogodni za njihovo bezbjedno sakupljanje, odnosno transport i obilježeni na propisan način.

Svako kretanje otpadnih ulja prati odgovarajuća dokumentacija o kretanju opasnog otpada, u skladu sa posebnim propisom.

**Član 6.**

(1) Upravljanje otpadnim uljima je skup mjera koje obuhvata sakupljanje otpadnih ulja radi materijalne obrade ili korištenja u energetske svrhe ili nekog drugog načina konačnog zbrinjavanja kada ih nije moguće obraditi.

(2) Pravo obavljanja djelatnosti upravljanja otpadom (otpadnim uljima) imaju pravna lica na osnovu dozvole koje izdaje nadležni kantonalni organ.

(3) Pravo osobe ovlaštene za sakupljanje otpadnih ulja stiče se na osnovu ugovora koji se sklapa sa sakupljačem, a radi potrebe sakupljanja otpadnih ulja od posjednika otpadnih ulja.

(4) Pravo osobe ovlaštene za obavljanje djelatnosti oporavka i/ili zbrinjavanja otpadnih ulja stiče se na osnovu ugovora koji se sklapa sa ovlaštenom osobom za tehnološki postupak obrade i/ili zbrinjavanje otpadnih ulja na osnovu Zakona o upravljanju otpadom.

***Sakupljanje otpadnih ulja***

**Član 7.**

Posjednici otpadnih ulja dužni su osigurati sakupljanje i privremeno skladištenje otpadnih ulja nastalih njihovom djelatnošću.

**Član 8.**

(1) Zabranjeno je miješanje otpadnih ulja različitih kategorija, miješanje sa drugim otpadom kao i miješanje s opasnim otpadom koji sadrži PCB/PCT.

(2) Dozvoljeno je miješanje samo otpadnih ulja I. i II. kategorije prema članu 21. ovog pravilnika koja se predaju ovlaštenom sakupljaču za otpremu na termičku obradu.

**Član 9.**

Spremnici za sakupljanje otpadnog mazivog ulja moraju biti nepropusni i zatvoreni i uz propisanu oznaku ključnog broja otpadnog ulja moraju nositi i oznaku kategorije otpadnog ulja.

**Član 10.**

(1) Posjednici otpadnih jestivih ulja, dužni su osigurati da se otpadna jestiva ulja, koja nastanu pripremom hrane skupljaju odvojeno od drugog otpada u posebnim spremnicima.

(2) Spremnici za sakupljanje otpadnog jestivog ulja moraju biti nepropusni i zatvoreni i nositi oznaku ključnog broja otpadnog jestivog ulja.

**Član 11.**

## (Ciljevi u upravljanju otpadnim uljima)

U cilju smanjenja uticaja otpadnih ulja na okoliš/životnu sredinu i ljudsko zdravlje, kao i cilju iskorištenja vrijednih svojstava iz otpadnih ulja mora se osigurati odvojeno sakupljanje i tretman svih otpadnih ulja u skladu sa Zakonom i ovim Podzakonskim aktom.

Godišnji cilj odvojeno prikupljenih i recikliranih otpadnih ulja iznosi: najmanje 80%.

* od maksimalno prikupljenog dijela ulja - 90%,
* od izvorne količine svježeg ulja - 45%.

Ukoliko se otpadna ulja recikliraju u postrojenjima izvan Bosne i Hercegovine, ta se količina uračunava u postavljeni cilj.

***Postupak obrade i zbrinjavanje otpadnih ulja***

**Član 12.**

(1) Materijalni oporavak otpadnih ulja ima prednost ispred ostalih načina tehnoloških postupaka obrade.

(2) U slučaju da se otpadna ulja ne obrađuju materijalnim tretmanom već oporavljaju termičkom obradom, mora se osigurati da se termička obrada obavlja prema propisima koji uređuju područje zaštite okoliša u energetskim i proizvodnim postrojenjima instalisane snage uređaja veće ili jednake 3MW.

(3) U slučaju da se otpadna ulja ne obrađuju ni jednim od postupaka iz stava 1. i 2. ovoga člana, mora se osigurati da se otpadna ulja konačno zbrinu nekim drugim odgovarajućim propisanim postupkom zbrinjavanja.

**Član 13.**

Termička obrada otpadnih ulja odnosno upotreba otpadnih ulja kao goriva mora se obavljati na način da se poštuju granične vrijednosti emisija propisane posebnim propisom.

**Član 14.**

Materijalni postupak obrade (reparacije) otpadnih ulja koji sadrže polihlorirane bifenile (PCB-e) i polihlorirane terfenile (PCT-e) može se dopustiti ukoliko se postupci materijalnog postupka obrade (reparacije) otpadnih ulja koriste da se PCB i PCT uništi ili smanji na način da ulja dobijena materijalnim postupcima obrade (reparacije) otpadnih ulja ne sadrže PCB-e i PCT-e iznad najviše dopuštene granice od 5 mg/kg.

**Član 15.**

Pepeo, mulj i drugi otpad koji nastane nakon postupka obrade (reparacije) i/ili zbrinjavanja ili ponovne upotrebe otpadnih ulja mora se zbrinuti u skladu s posebnim propisima.

**Član 16.**

(1) Proizvođač ulja dužan je u saradnji s Fondom redovno obavještavati prodavača ulja o načinu i mjestima skupljanja otpadnih ulja na način da izbjegne nastajanje rizika i opasnosti po okolinu i zdravlje ljudi.

(2) Prodavač koji prodaje svježe ulje dužan je osigurati kupcu obavijest iz stava 1. ovoga člana o mjestu na kojem može predati svoje otpadno ulje bez naplate naknade.

**Član 17.**

(1) Posjednik otpadnih ulja dužan je predati otpadna ulja ovlaštenom sakupljaču otpadnih ulja uz popunjeni prateći list.

(2) Prilikom preuzimanja otpadnih ulja od posjednika ulja, ovlašteni sakupljač otpadnih ulja dužan je ovjeriti prateće listove.

**Član 18.**

(1) Ovlašteni sakupljač otpadnih ulja dužan je preuzeti otpadna ulja od posjednika otpadnih ulja bez naknade.

(2) Ovlašteni sakupljač otpadnih ulja dužan je otpadna ulja predati ovlaštenoj osobi za obavljanje postupka obrade (reparacije) i/ili zbrinjavanja otpadnih ulja.

(3) U slučaju da za sakupljena otpadna ulja na području Bosne i Hercegovine ne postoji ovlaštena firma za materijalni regeneraciju i/ili termičku obradu i/ili zbrinjavanje otpadnih ulja ovlašteni sakupljač dužan je, uz prethodnu saglasnost Fonda, organizovati regeneraciju i/ili zbrinjavanje predmetnog otpada van Bosne i Hercegovine.

**Član 19.**

(1) Ovlaštena firma za regeneraciju i/ili zbrinjavanje otpadnih ulja dužna je preuzeti sakupljena otpadna ulja od ovlaštenog sakupljača otpadnih ulja bez naknade.

(2) Prilikom preuzimanja otpadnih ulja od ovlaštenog sakupljača otpadnih ulja, ovlaštena firma za regeneraciju i/ili zbrinjavanje otpadnih ulja dužna je ovjeriti prateće listove.

(3) Ovlaštena firma za regeneraciju i/ili zbrinjavanje otpadnih ulja mora imati propisno skladište/spremnike za prihvat sakupljenih otpadnih ulja koje omogućava nesmetano obavljanje postupak obrade (reparacije) i/ili zbrinjavanja otpadnih ulja redovno i bez zastoja.

**Član 20.**

(1) Posjednici otpadnih ulja i svi koji upravljaju otpadnim uljima dužni su voditi Dnevnik nastanka i toka otpadnih ulja (DNTOU).

(2) Dnevnik iz stava 1. ovog člana se vodi na propisanom obrascu, koji se nalazi u Prilogu II. ovoga Pravilnika.

(3) Uz Dnevnik iz stava 1. ovoga člana posjednik otpadnih ulja dužan je za svaku godinu voditi evidenciju o ukupnim količinama kupljenog svježeg ulja, količinama proizvedenog otpadnog ulja, količinama predanim ovlaštenim osobama za upravljanje otpadnim uljima i ostalim podacima prema posebnim propisima.

**Član 21.**

(1) Ovlaštena osoba za sakupljanje otpadnih ulja obvezna je voditi evidenciju o količini i vrsti sakupljenih otpadnih ulja, te o količini i vrsti otpadnog ulja koju je predala ovlaštenoj osobi na regeneraciju ulja i/ili zbrinjavanje otpadnih ulja.

(2) Ovlaštena osoba za oporavka ulja i/ili zbrinjavanje otpadnih ulja obvezna je voditi evidenciju o količini prihvaćenog oporavljenog (repariranog) ulja i/ili zbrinutog otpadnog ulja.

(3) Osobe ovlaštene za sakupljanje i proces obrade oporavljanja (reparacije) ulja i/ili zbrinjavanje otpadnih ulja dužne su Fondu, Inspekciji zaštite okoliša i Federalnom ministarstvu zaštite okoliša i turizma, svaka tri mjeseca dostaviti Izvještaj na propisanom obrascu iz Priloga III, IV,V i VI ovog Pravilnika s podacima o: sakupljenim vrstama i količinama otpadnih ulja koje su predane ovlaštenoj osobi za regeneraciju i/ili zbrinjavanje otpadnih ulja i vrsti i količini oporavljenog (repariranog) i/ili zbrinutog otpadnog ulja i vrsti i količini izvezenog otpadnog ulja iz Bosne i Hercegovine.

(4) U slučaju izvoza otpadnih ulja na regeneraciju i/ili zbrinjavanje, uz Izvještaj iz stava 3.ovog člana, ovlašteni sakupljač mora dostaviti dokaz da je otpad oporavljen (repariran) i/ili zbrinut što dokazuje ovjeren obrazac Dokumenta o prometu i/ili ovjereni obrazac propisan Pravilnikom o prekograničnom prometu otpada.

***Kategorije otpadnih mazivih ulja***

**Član 22.**

(1) Svježa maziva ulja u smislu upravljanja otpadnim mazivim uljima svrstana su prema tarifnim oznakama iz Carinskih Tarifa Bosne i Hercegovine prema Prilogu I. ovoga Pravilnika.

(2) U svježa maziva ulja iz stava 1. ovog člana ne svrstavaju se svježa maziva ulja i tekućine i njima srodni proizvodi koji su biljnog ili životinjskog porijekla i razgradivosti čiji su sastavni dijelovi i dodaci najmanje 60% što se dokazuje odgovarajućim certifikatom ili analizom akreditiranog laboratorija za analizu svojstava ulja biljnog ili životinjskog porijekla.

**Član 23.**

Prema stupnju onečišćenja, otpadna maziva ulja se razvrstavaju u četiri kategorije:

I. kategorija – otpadna ulja mineralnog porijekla sa sadržajem halogena ispod 0,2% i ukupnim polihloriranim bi - i terfenilima ispod 20 mg/kg. Ova se ulja mogu obraditi i ponovo koristiti za proizvodnju svježih ulja.

II. kategorija – otpadna ulja mineralnog, sintetičkog i biljnog porijekla sa sadržajem halogena iznad 0,2% i ispod 0,5% i ukupnim polihloriranim bi- i terfenilima iznad 20 mg/kg i ispod 30 mg/kg. Ova se ulja mogu koristiti kao gorivo u energetskim i proizvodnim postrojenjima instalisane snage uređaja veće ili jednake 3 MW ili u pećima za proizvodnju klinkera u tvornicama cementa.

III. kategorija – otpadna ulja nepoznatog porijekla i sva druga otpadna ulja sa sadržajem halogena iznad 0.5 %, ukupnim polihloriranim bi- i terfenilima iznad 30 mg/kg i plamenicima ispod 550o C. Ova se ulja moraju spaljivati u pećima za spaljivanje opasnog otpada minimalne djelotvornosti 99,99 %.

IV. kategorija – poliglikoli/oliglikoli, otpadna ulja na bazi poliglikola/oliglikola koja se radi ne miješanja s ostalim uljima iz I i II kategorije, kao i posebnih zahtjeva u postupku odstranjivanja moraju skupljati i oporaviti /ili zbrinuti odvojeno.

**III. PRELAZNE I ZAVRŠNE ODREDBE**

**Član 24.**

**(Obaveze Uprave za indirektno oporezivanje)**

Uprava za indirektno oporezivanje mjesečno Fondu dostavlja jedinstvene carinske prijave uvoznika ulja.

**Član 25.**

**(Obaveze Inspektora)**

Inspekcijski nadzor nad provođenjem odredbi ovog podzakonskog akta, a na osnovu Zakona, vrše inspektori Federalne uprave za inspekcijske poslove.

**Član 26.**

Do uspostave Informacionog sistema Proizvođač, Ovlašteni operater za sakupljanje ulja i Ovlašteni operater za tretman ulja dužni su izvještavati dostaviti Fondu.

**Član 27.**

Prilozi I., II., III., IV., V., VI. štampani uz ovaj Pravilnik i čine sastavni dio ovog Pravilnika.

**Član 28.**

Ovaj Pravilnik stupa na snagu osmog dana od dana objave u „Službenom listu Federacije BiH“

**PRILOZI**

**PRILOG I**TARIFNE OZNAKE MAZIVIH ULJA PREMA UREDBI O CARINSKOJ TARIFI ZA KOJE SE PLAĆA NAKNADA ZBRINJAVANJA OTPADNIH MAZIVIH ULJA PREMA OVOM PRAVILNIKU

|  |
| --- |
| Naftna ulja i ulja dobivena iz bitumenskih minerala, osim sirovih; proizvodi što nisu spomenuti niti uključeni na drugom mjestu, što sadrže 70 % ili više masenog udjela naftnih ulja ili ulja dobivenih iz bitumenskih minerala, što čine osnovne sastojke tih ulja osim otpadnih ulja |
| □ 2710 19 81 – motorna ulja, kompresorska ulja za podmazivanje, turbinska ulja za podmazivanje  |
| □ 2710 19 83 – tečnosti za hidrauliku |
| □ 2710 19 87 – ulja za mjenjače i reduktore  |
| □ 2710 19 91 – ulja za obradu kovina, za odjeljivanje kalupa, ulja protiv korozije  |
| □ 2710 19 93 – elektroizolacijska ulja  |
| □ 2710 19 99 – ostala ulja za podmazivanje i ostala ulja i masti  |
| Preparati za podmazivanje (uključujući one na bazi ulja za podmazivanje i otpuštanja vijaka i matica, preparata za koroziju i koroziju i preparata za podmazivanje) i preparata koji se koriste za doradu i bojenje tekstila, kože, krzna ili drugih materijali, osim proizvoda koji sadrže 70 mas.% ili više naftnih ulja ili ulja dobivenih od bitumenskih minerala kao osnovnih sastojaka. |
| □ 3403 19 91 – preparati za podmazivanje mašina, uređaja i vozila  |
| □ 3403 19 99 – ostalo  |
| □ 3403 99 10 – preparati za podmazivanje mašina, uređaja i vozila – ostalo |
| □ 3403 99 90 – ostalo |
| □ 3819 00 00 – tečnosti za hidrauličke kočnice i ostale pripremljene tekućine za hidraulički prijenos što ne sadrže ili sadrže manje od 70 % masenog udjela naftnog ulja ili ulja dobivenih iz bitumenskih minerala  |

**PRILOG II**

DNEVNIK NASTANKA I TOKA OTPADNIH ULJA (DNTOU)

|  |
| --- |
|  DNEVNIK NASTANKA I TOKA OTPADNIH ULJA |
| AKTIVNOST | Posjednik □  | Sakupljač □  | Osoba zadužena za oporavak (repariranje) i/ili zbrinjavanje □ |
| PODACI O FIRMI | Naziv firme |   |   |   |   |   |
|   | Adresa |   |   |   |   |   |
| Matični broj |   |   |   |   |   |
|   |   |
| Ključni broj | Kategorija otpadnih ulja |
| Datum | Količina svježih ulja | Količina proizvedenih otpadnih ulja | Količina predanih otpadnih ulja | Količina preuzetih otpadnih ulja (dio za sakupljača i osobu za oporavak (repariranje) i/ili zbrinjavanje) |
| Sakupljaču | Predano na oporavak (repariranje) i/ili zabrinjavanje | Sakupljeno | Predano na oporavak i/ili zabrinjavanje | Oporavljeno (reparirano /zbrinuto) |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
| UKUPNO |   |   |   |   |   |   |   |

**PRILOG III**

IZVJEŠTAJ SAKUPLJAČA OTPADNIH MAZIVIH ULJA ISOMU

Za \_\_\_\_\_\_\_\_\_\_mjesec\_\_\_\_\_\_\_\_\_godine

                                    I. DIO: PODACI O SAKUPLJAČU

Ime sakupljača (firma):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ključni broj otpada:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                    II. DIO: IZVJEŠTAJ O KOLIČINAMA

SAKUPLJENO OTPADNIH MAZIVIH ULJA \_\_\_\_\_\_\_\_\_\_\_\_litara,

*A. Predano na oporavak i/ili zbrinjavanje □:*

Na materijalni oporavak □ Na termičku obradu □ Na zbrinjavanje □

Naziv firme za zbrinjavanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

2. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

3. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

4. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

UKUPNO PREDANO NA OBRAĐIVANJE: \_\_\_\_\_\_\_\_\_\_\_\_\_\_litara

*B. Izvezeno na oporavak i/ili zbrinjavanje □*

Predano na zbrinjavanje:

Na materijalni oporavak □ Na termičku obradu □ Na zbrinjavanje □

Naziv firme za oporavak i/ili zbrinjavanje: \_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

2. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

3. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

4. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

UKUPNO PREDANO NA OPORAVAK I/ILI ZBRINJAVANJE: \_\_\_\_\_\_\_\_\_\_\_\_\_\_\_\_\_\_\_\_\_litara

Mjesto:\_\_\_\_\_\_\_\_\_\_ Potpis:

Datum:\_\_\_\_\_\_\_\_\_\_ MP

 **PRILOG IV**IZVJEŠTAJ FIRME ZA REGENERACIJU I/ILI ZBRINJAVANJE
 OTPADNIH MAZIVIH ULJA (IOOMU)

Za \_\_\_\_\_\_\_\_\_\_mjesec\_\_\_\_\_\_\_\_\_godine

                I. DIO: PODACI O FIRMI ZA REGENERACIJU I/ILI
                                     ZBRINJAVANJE

Ime (firma): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ključni broj otpada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                II. DIO: IZVJEŠTAJ O PREUZETIM I OPORAVLJENIM
                        I/ILI ZBRINUTIM KOLIČINAMA OTPADNIH
                                                MAZIVIH ULJA

Preuzeto od sakupljača \_\_\_\_\_\_\_\_\_\_\_\_\_\_\_\_\_\_\_\_litara

Postupak oporavka i/ili zbrinjavanja: \_\_\_\_\_\_\_\_\_\_\_\_\_\_\_\_\_\_\_litara

Zbrinuto ukupno: \_\_\_\_\_\_\_\_\_\_\_\_\_\_\_\_\_\_\_\_litara

Mjesto:\_\_\_\_\_\_\_\_\_\_ Potpis:

Datum:\_\_\_\_\_\_\_\_\_\_ MP

**PRILOG V**
IZVJEŠTAJ SAKUPLJAČA OTPADNIH JESTIVIH ULJA (ISOJU)

Za \_\_\_\_\_\_\_\_\_\_mjesec\_\_\_\_\_\_\_\_\_godine

                                        I. DIO: PODACI O SAKUPLJAČU

Ime sakupljača (firma): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ključni broj otpada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                        II. DIO: IZVJEŠTAJ O KOLIČINAMA

SAKUPLJENO OTPADNIH JESTIVIH ULJA \_\_\_\_\_\_\_\_\_\_\_\_\_litara

*A. Predano na oporavak i/ili zbrinjavanje□:*

na materijalni oporavak □ na termičku obradu □ na zbrinjavanje □

Naziv firme za oporavak i/ili zbrinjavanje: \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

2. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

3. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

4. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_

UKUPNO PREDANO NA OPORAVAK I/ILI ZBRINJAVANJE:\_\_\_\_\_\_\_\_\_\_\_\_\_\_\_\_\_\_\_\_\_litara

*B. Izvezeno na oporavak i/ili zbrinjavanje □*

Predano na zbrinjavanje:

na materijalni oporavak □ na termičku obradu □ na zbrinjavanje □

Naziv firme za oporavak i/ili zbrinjavanje:\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_\_

2. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_\_

3. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_\_

4. \_\_\_\_\_\_\_\_\_\_\_\_\_\_\_ količina \_\_\_\_\_\_\_\_\_\_ litara, datum \_\_\_\_\_\_

UKUPNO PREDANO NA OPORAVAK I/ILI ZBRINJAVANJE:\_\_\_\_\_\_\_
\_\_\_\_\_\_\_\_\_\_\_\_\_\_litara

Mjesto:\_\_\_\_\_\_\_\_\_\_ Potpis:

Datum:\_\_\_\_\_\_\_\_\_\_ MP

**PRILOG VI**
IZVJEŠTAJ FIRME ZA REGENERACIJU I/ILI ZBRINJAVANJE
OTPADNIH JESTIVIH ULJA (IFOJU)

Za \_\_\_\_\_\_\_\_\_\_mjesec\_\_\_\_\_\_\_\_\_godine

                I. DIO: PODACI O FIRMI ZA REGENERACIJU I/ILI ZBRINJAVANJE

Ime (firma):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba za kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faks: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ključni broj otpada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                II. DIO: IZVJEŠTAJ O PREUZETIM I OPORAVLJENIM (REPARIRANIM)
            I/ILI ZBRINUTIM KOLIČINAMA OTPADNIH JESTIVIH ULJA

Preuzeto od skupljača \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ litara

Postupak oporavka (reparacije) i/ili zbrinjavanja:\_\_\_\_\_\_\_\_\_\_\_\_\_\_\_\_\_\_\_ litara

Zbrinuto ukupno: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ litara

Mjesto:\_\_\_\_\_\_\_\_\_\_ Potpis:

Datum:\_\_\_\_\_\_\_\_\_\_ MP